— Сёлета бразільская эканоміка перажывае крызіс, у выніку закупкі гэтай краінай па імпарце ўпалі на 23,1%. Гэта, у сваю чаргу, адбілася і на аб’ёмах беларускага экспарту ў Бразілію: за 10 месяцаў бягучага года адпаведны паказчык скараціўся ў параўнанні з такім жа часам летась на 26,8% і склаў 488,4 мільёна долараў. У асноўным скарачэнне экспарту адбылося з прычыны значнага змяншэння аб’ёмаў продажу калійных угнаенняў (мінус 27,3%, ці на $178,7 млн), спынення паставак сельскагаспадарчай тэхнікі, вылічальных машын для аўтаматычнай апрацоўкі інфармацыі, шэрагу іншых таварных пазіцый.